Referat af praktikkonferencens Workshop

EASY-P, Praktik+ og Praktikpladsen.dk

den 25. - 26. april 2012 på Hotel Legoland

**Paneldeltagere:** Anne Birch, Sanne Andersen, Jette Stefansen, Birgit Heinsen.

Indhold

[1. Praktikpladsen 1](#_Toc323592141)

[1.1 Ønsker til Praktikpladsen 1](#_Toc323592142)

[1.2 Spørgsmål / kommentarer 1](#_Toc323592143)

[2. Praktik+ 2](#_Toc323592144)

[2.1 Spørgsmål/kommentarer 2](#_Toc323592145)

[3. EASY-P 3](#_Toc323592146)

[3.1 Ønsker til EASY-P 3](#_Toc323592147)

[3.2 Spørgsmål/kommentarer 4](#_Toc323592148)

# Praktikpladsen

## Ønsker til Praktikpladsen

Når der vises næste aftales udløb vil det være godt at vide, om det er en kort aftale eller en ordinær, da dette kan være vigtigt for elever at vide i forhold til evt. uopfordret ansøgning.

Når vejleder opretter opslag for virksomheder, der netop har anmodet om ny godkendelse, vil det være rart at kunne angive, at det er tastet af en vejleder, og at godkendelses procedure er igangsat og derfor ikke behøver komme forbi webmaster (merkantil).

Ønske fra FU: Hvis en ikke godkendt virksomhed opretter opslag på praktikpladsen bliver der automatisk sendt anmodning til det relevante FU. FU, der anvender EVG (elektronisk virksomhedsgodkendelse) ønsker, at der henvises til EVG i stedet for.

## Spørgsmål / kommentarer

Hvor tidligt får eleven mail om at deres profil er ved at udløbe?   
1 uge før profilen udløber.

Kreative elever vil gerne have mulighed for at sætte deres eget personlige præg på profilen. Der er allerede en mulighed for i hvert fald at lægge link til egen hjemmeside ind. Men mere kreativitet ønskes fx billede. Dette ønske er blevet vendt tidligere og billede er blevet fravalgt som mulighed på selve profilen. Det kan derimod lægges på et CV, der vedhæftes den elektroniske ansøgning. Ønsket findes dog stadig blandt eleverne.

Flere elever oplever at deres profil ikke bliver gemt, fordi de ikke opdager, at der mangles noget for at profilen kan gemmes. Dette går ud over skolen, fordi de så ikke er berettiget til skolepraktik. Den nye funktion, hvor der vises dialogboks i stedet for rød tekst (ved manglende udfyldning af obligatoriske felter) afhjælper forhåbentlig dette problem.

Begrænsningskoder fra EASY-P kunne i nogle tilfælde være gode at kunne se på praktikpladsen.dk. Fx hvor virksomheder har en godkendelse til 5 elever i alt fordelt på 3 forskellige specialer. Dvs. på praktikpladsen ser det ud som om de må have 5 elever på hvert speciale, dvs. 15 elever i alt. Der er nedsat arbejdsgruppe til at kigge på dette.

Link til hvor man kan lave mobil tags: <http://qr-coders.dk/qr-code-generator.htm>

Elever spørger vejlederen på skolen om, hvor mange der bruger praktikpladsen.dk. Der ligger pt. ca. 100 opslag. Frisør uddannelserne oplever, at mange frisørmestre bruger praktikpladsen.dk.

Ca. 10 virksomheder om dagen beder om kode til praktikpladsen.dk.

Husk at anbefale virksomhederne, at de skal lægge opslag ind på praktikpladsen.dk. Tilbyd evt. skolens hjælp til at lægge opslag ind, så vi i fællesskab gør en indsats for at få flere opslag ind på siden.

Eleverne reagerer desværre ikke på de mails, de får fra praktikpladsen.dk, om at profilen udløber, så skolerne oplever at de er nødt til at skrive ud til dem.

Det opleves på enkelte skoler, at revisoren vil have skærmkopier direkte fra praktikpladsen.dk for at dokumenterer synlighed. En anden skole skal hver uge udskrive skærmkopi af ikke synlige elever, så taxameter trækkes for disse. Vi må konstatere, at der er stor forskel på hvad de enkelte skolers revisorer kræver.

# Praktik+

## Spørgsmål/kommentarer

Ønske: Når man opretter en aktivitet, er det ønskeligt, at slutdatofeltet automatisk udfyldes med dato fra startdatofeltet.  
Problemet løses af sig selv, da slutdatofeltet forsvinder i næste version af P+.

Ønske: At man fra Outlook kan overføre/opdatere aftaler til P+ og ikke kun omvendt. Peder fortæller at i IE10 vil der være mulighed.

Opdyrkning af det uopdyrkede land i forhold til at få flest mulige til at bruge P+ og dermed få flest mulige praktikpladser i hus.   
Anne fortæller at P+ konsulenterne vil tilbyde at komme ud til skolerne og hjælpe med brugen af P+ til de specifikke søgninger, der er relevante på de enkelte skoler:  
- Læresteder uden i gangværende aftale på specifikke godkendelser  
- Læresteder under specifikke brancher uden godkendelser på uddannelser, der naturligt hører til branchen   
Brev til skolerne i løbet af de næste 2 – 3 uger til den der er ansvarlig for det praktikpladsopsøgende arbejde på skolen. Besøget skal ikke opfattes som et kursus, men professionel hjælp til at få lavet de rigtige søgninger for at få fundet nye praktikpladser.

Typisk vil det være en P+ bruger fra skolen der taler med P+ konsulenten, og der spørges ind til hvad pågældende skole har brug for.

Der kan i forbindelse med afrapportering af diverse projekter kræves at denne afrapportering skal ske via Praktik+. Der kom spørgsmål om FU kan kræve dette.   
Vi tror ikke de kan, men ved det ikke med sikkerhed.

Ønsket om at få Kursus/efteruddannelsesdelen med ind i P+ har ligget på tegnebrættet i 3 – 4 år og nu kommer det endelig!

Skifter Praktik+ navn for at signalere at systemet nu både er til praktik i erhvervsuddannelserne og kursus/efteruddannelsesområdet? Godt spørgsmål! Dette har man ikke tænkt på før, men det vendes lige i UNI-C.

# EASY-P

## Ønsker til EASY-P

Der bør ske en oprydning i godkendelser uden dato i feltet ”Godk. FU” i EASY-P. Der findes desværre mange af sådanne godkendelser i EASY-P med aftaler! Og disse bør der ryddes op i af hensyn til bl.a. praktikpladsen.dk, men også generelt af hensyn til datadisciplin og selvfølgelig for at sikre, at der ikke går elever rundt i en virksomhed som slet ikke er godkendt. Vi formoder, at det er forglemmelser, at der ikke er tastet en dato!

Forventet udlært dato: Ønske om at oplysninger fra dette nye felt i PA01 kommer med over i EASY-A (og ikke kun til AER).

Når der findes på pause på en aftale i EASY-P føres dette over i EASY-A og giver advarsel, hvis en skole forsøger at holdplacere i pauseperioden. Der ønskes også markering på udskrifter, fx holdlister, hvis en elev har pause som overlapper perioden på holdet.

Ønske til EASY-A: at der kommer en pop up når en elev er på barsel/pause fra uddannelsen. Både af hensyn til skoleophold og indkaldelse – alle i administrationen skal have besked om pause – dette kan lade sig gøre hvis der registreres pause på eleven i EASY-P.

## Spørgsmål/kommentarer

Vedr. bemærkningspunktet på uddannelsesaftalen: Her skal man passe meget på hvad man godkender. Kun ting som vedrører selve uddannelsen må stå der. Fx må alt, som er reguleret af en overenskomst, ikke stå i bemærkningsfeltet. Hvis man er i tvivl hvorvidt om en bemærkning må stå der, skal man have aftalen forbi FU til godkendelse.

En bruger fortalte om en sag hvor en elev var medlem af et andet fagforbund end det virksomheden havde overenskomsten med. I dette tilfælde er det virksomhedens overenskomst som følges, da det er denne der skrives på uddannelsesaftalen.

Vær meget opmærksom på at når man tilføjer oplysninger på uddannelsesaftalen, efter underskrift, fx på løn oplysning i pkt 8, skal det tydeligt markeres og kun iflg. aftale med virksomheden. Kommentar fra Industriens Uddannelser.

Vi må selvfølgelig ikke rette i aftalen uden at det er ifølge aftale med virksomheden og vi må aldrig rette så man ikke kan se hvad der stod før. Der skal markeres med stjerne og skrives i brevet ,at hvis parterne har indsigelser, skal de ske indenfor xx dage.

Der var livlig snak vedr. lønoplysninger/organisationen/overenskomst, jvf pkt 8 på aftalen. Fra Industriens Uddannelser blev det fortalt, at virksomhedens godkendelse ikke kan trækkes tilbage blot på baggrund af uvillighed overfor oplysning af pkt. 8, der skal noget mere til, før en virksomhed kan fratages sin godkendelse.

Afregning fra AER = hvilket lønnummer der står på elevens lønseddel.

Uforskyldt mistet aftale: Den skole der har registreret den ophævede aftale, er den skole der skal/ kan vurdere om aftalen er uforskyldt mistet.

Eleven skriver under på *modtagelse* af ophævelsen - IKKE på at eleven er enig i ophævelsen, dvs. man kan ikke konkludere at hvis eleven har underskrevet, så er aftalen ikke uforskyldt mistet.

Ændres AER lønnr. på et lærested, skrives følgende i bemærkningsfeltet: Dato for oplysning om ændring, og navn på den person fra virksomheden der er talt med, og gerne hvorfor ændringen skal ske samt egne intialer/skole.

Ved ændring af AER lønnr. kan det resultere i økonomiske reguleringer vedr. barselsfonden.

Koncerngodkendelser: FU har problem med, at skolerne kan gennemskue hvor godkendelsen ligger om den ligger på lærestederne eller på hovedvirksomheden.

Hvis en erhvervsskole ikke kan overholde 3. mdrs ( 6.mdr) reglen vedr svendeprøve kan elev sendes til anden skole for svendeprøve – eller skolen må afholde svendeprøve på pågældende elev – selvom der kun er én.